Capitolul nn

Iniţiere

Lucrul cu stiluri:

O introducere în stiluri pentru OpenOffice.org

Ce sunt stilurile?

Un stil este un set de formatări pe care le puteţi aplica paginilor selectate, textului, cadrelor şi altor elemente din documentul dumneavoastră pentru a le schimba rapid înfăţişarea. Când aplicaţi un stil, aplicaţi simultan tot setul de formatări.

OpenOffice.org suportă următoarele tipuri de stiluri:

Stilurile de pagină includ marginile, antetele şi subsolurile, chenarele şi fundalurile. În Calc, stilurile de pagină includ şi ordinea tipăririi paginilor.

Stilurile de paragraf controlează toate opţiunile privind aspectul paragrafelor, ca alinierea textului, aliniatele, spaţierea dintre linii, chenarele şi pot să includă şi formatarea caracterelor.

Stilurile de caracter afectează textul selectat din cadrul unui paragraf determinându-i fontul şi mărimea sau caracteristici precum caractere aldine sau italice.

Stilurile de cadru sunt folosite pentru formatarea cadrelor imaginilor şi textului, incluzând felul trunchierii, chenarele, fundalurile şi coloanele.

Stilurile de numerotare aplică alinierea, caracterele pentru numerotarea numerică sau grafică şi fonturile pentru listele numerotate, care astfel pot fi uniformizate.

Stilurile de celulă includ fonturi, aliniere, chenare, fundal, formatul numerelor (de exemplu, valuta, data, numărul) şi protejarea celulelor.

Stilurile grafice din desene şi prezentări includ linia, aria, umbrirea, transparenţa, fontul, conectorii, dimensionarea şi alte atribute.

Stilurile de prezentare includ atributele pentru font, spaţiere pentru aliniate şi între linii, aliniere şi aliniate.

Stiluri diferite sunt disponibile în diversele componente ale OOo, fiind listate în Tabelul 1.

Tabelul 1. Stilurile disponibile în componentele OOo

Tipul stilului	Writer	Calc	Draw	Impress
Pagină	X	X		
Paragraf	X			
Caracter	X			
Cadru	X			
Numerotare	X			
Celulă		X		
Prezentări			X	X
Grafice	(inclus în stilurile de cadru)		X	X

OpenOffice.org vine cu multe stiluri predefinite. Puteţi folosi aceste stiluri aşa cum vin sau puteţi să le modificaţi ori să creaţi noi stiluri, după cum veţi vedea în acest capitol.

De ce să folosim stiluri?

Mulţi utilizatori formatează manual paragrafele, cuvintele, tabelele, paginile şi alte părţi din documentele lor fără a folosi stiluri. Ei sunt obişnuiţi să îşi scrie documentele în funcţie de atributele fizice. De exemplu, puteţi specifica fontul, mărimea lui şi alte atribute ca aldin sau italic.

Stilurile sunt atribute logice. Folosirea stilurilor înseamnă a înceta să spui “font de mărimea 14pt, Times New Roman, aldin, centrat” pentru a spune “Titlu”, deoarece aţi definit stilul “Titlu” ca având acele atribute. Cu alte cuvinte, stilurile înseamnă că deplasaţi accentul de la cum arată textul, pagina sau alt element, la ce semnificaţie are.

Stilurile vă ajută să redactaţi uniform un document. De asemenea, facilitează schimbările majore de formatare. De exemplu, puteţi schimba alinierea tuturor paragrafelor sau schimba fontul tuturor titlurilor. În cazul unui document lung, aceste lucruri simple sunt prohibitive. Stilurile fac aceste sarcini uşoare.

În plus, stilurile sunt utilizate de OpenOffice.org pentru multe funcţii, chiar dacă nu sunteţi conştient de ele. De exemplu, OOo se bazează de stilurile de tip heading (folosite pentru titluri; poate folosi şi alte stiluri specificate de dumneavoastră) atunci când creează cuprinsul.

Aplicarea stilurilor

OpenOffice.org vă oferă câteva metode pentru a selecta stilurile pe care le veţi aplica.

Folosind fereastra Stiluri şi formatare

Apăsaţi pe butonul grafic Stiluri şi formatare (Styles and Formatting) localizat în capătul stâng al panoului obiect sau alegeţi Formatare > Stiluri şi formatare (Format > Styles and Formatting) ori apăsaţi F11. Fereastra Stiluri şi formatare vă arată tipurile de stiluri disponibile în cadrul componentei OOo pe care o folosiţi. Imaginea 1 arată fereastra pentru Writer, fiind vizibile stilurile de pagină.

Puteţi deplasa această fereastră într-o zonă convenabilă pe ecran sau să o încorporaţi ca un panou de pe margine (ţineţi apăsată tasta Ctrl şi trageţi-o de bara de titlu unde doriţi să o încorporaţi).

Daţi clic pe unul dintre butoanele grafice din partea de sus-stânga ale ferestrei Stiluri şi formatare pentru a afişa lista stilurilor din acea categorie.

Pentru a aplica un stil existent (cu excepţia stilurilor de caracter), poziţionaţi cursorul în cadrul paragrafului, cadrului sau paginii şi apoi daţi dublu clic pe numele stilului dorit din lista corespunzătoare. Pentru a aplica un stil de caracter, selectaţi caracterele mai întâi.

PONT	În partea de jos a ferestrei Stiluri şi formatare este o listă derulantă (în Imaginea 1 fereastra arată Automatic, aceasta însemnând că lista include numai stilurile aplicate în mod automat de OOo). Puteţi alege să fie afişate toate stilurile sau diverse grupuri de stiluri, ca de exemplu numai stilurile proprii.

Imaginea 1. Fereastra Stiluri şi formatare din Writer, arătând stilurile de paragraf

Folosind modul de formatare cu umplere (fill)

Această metodă este foarte folositoare când trebuie să formataţi multe paragrafe răzleţe, celule sau alte elemente cu acelaşi stil.

Deschideţi fereastra Stiluri şi formatare (Imaginea 1) şi selectaţi stilul pe care doriţi să-l aplicaţi.

Apăsaţi pe butonul grafic Formatare cu umplere (Fill Format mode) . Cursorul mausului se va schimba în această pictogramă.

Poziţionaţi cursorul mausului deasupra paragrafului căruia doriţi să îi aplicaţi stilul şi apăsaţi butonul mausului.

Dacă aplicaţi un stil de caracter, ţineţi apăsat butonul mausului în timp ce selectaţi caracterele.

Pentru a ieşi din modul de formatare cu umplere, apăsaţi încă o dată butonul grafic Fill Format mode sau apăsaţi tasta Esc.

Când este activ acest mod, un clic - dreapta oriunde în cadrul documentului anulează ultima acţiune de tip formatare cu umplere. Fiţi atenţi să nu daţi din greşeală clic - dreapta şi astfel să pierdeţi formatările dorite.

Folosind lista Aplică stilul (Apply Style)

După ce l-aţi folosit cel puţin o data în document, numele stilului apare în lista Aplică stilul (Imaginea 2) în partea de jos - stânga a panoului obiect, lângă butonul grafic Stiluri şi formatare.

Puteţi derula această listă şi alege stilul dorit cu un singur clic de maus sau puteţi folosi tastele cursor pentru a vă deplasa sus - jos iar când aţi găsit stilul dorit să tastaţi Enter pentru a-l aplica.

Imaginea 2. Lista Aplică stilul (Apply Style) de pe panoul obiect

Asignarea tastelor rapide stilurilor (în Writer)

Observaţie	Această secţiune este încă în lucru, deoarece OOo Writer este deocamdată incomplet.

În Writer, puteţi asocia stilurile de paragraf cu combinaţii de taste, ceea ce vă permite să le aplicaţi mult mai uşor şi rapid, în timp ce tastaţi conţinutul documentului. Pentru detalii citiţi ghidul Writer-ului.

Alegeţi Unelte > Personalizare > Tastatură (Tools > Customize > Keyboard).

Un set de taste rapide sunt deja definite în Writer:

Modificarea stilurilor

OpenOffice.org vă pune la dispoziţie două modalităţi de a modifica stilurile (atât stilurile predefinite cât şi cele create de dumneavoastră):

Modificarea unui stil din caseta de dialog Stil

Actualizarea unui stil pe baza selecţiei

PONT	Toate modificările făcute documentului sunt efective numai în documentul curent. Acestea nu sunt efectuate şi în documentul tip şablon pe baza căruia aţi creat documentul curent. Dacă doriţi ca schimbarea făcută să fie aplicabilă tuturor documentelor, va trebui să modificaţi şablonul (citiţi capitolul intitulat "Lucrul cu şabloane") sau să copiaţi stilurile în celelalte documente, dupa cum veţi vedea în “Copierea şi mutarea stilurilor“ la pagina 9.

Modificarea unui stil din dialogul Stil

Pentru a modifica un stil existent folosind dialogul Stil, daţi clic dreapta pe stilul respectiv în fereastra Stiluri şi formatare (Imaginea 1) şi selectaţi Modifică (Modify) din meniul contextual.

Dialogul Stil afişat depinde de tipul stilului selectat. Fiecare tip de dialog are câteva categorii. Pentru detalii, vedeţi capitolele din ghidurile utilizator.

Actualizarea unui stil pe baza selecţiei

Pentru a actualiza un stil pe baza selecţiei:

Deschideţi fereastra Stiluri şi formatare.

În document, selectaţi un element care este formatat tot aşa cum doriţi să fie şi stilul.

În fereastra Stiluri şi formatare selectaţi stilul pe are doriţi să-l actualizaţi (cu un singur clic, nu cu dublu clic), daţi clic mai lung pe săgeata de lângă butonul grafic Stil nou pe baza selecţiei (New Style from Selection) şi apoi daţi clic pe Actualizează stilul (Update Style) (vedeţi Imaginea 3).

Imaginea 3. Actualizarea unui stil pe baza selecţiei

Crearea de stiluri noi (proprii)

Puteţi să creaţi propriile stiluri. Aveţi la dispoziţie două metode:

Crearea unui stil nou folosind dialogul Stil (Style)

Crearea unui stil nou pe baza selecţiei

Crearea unui stil nou folosind dialogul Stil (Style)

Pentru a crea un stil nou folosind dialogul Stil, daţi clic - dreapta în fereastra Stiluri şi formatare şi selectaţi Nou (New) din meniul contextual.

Dacă doriţi ca noul stil să fie legat cu un stil existent, în primul rând selectaţi acel stil, daţi clic - dreapta şi selectaţi Nou (New).

Dacă legaţi stiluri, atunci când veţi modifica stilul de bază (de exemplu, schimbaţi fontul din Times în Helvetica), toate stilurile legate vor fi schimbate de asemenea. Uneori aceasta este exact ceea ce doriţi; alteori nu veţi dori ca schimbările să se repercuteze asupra tuturor stilurilor. Vă va ajuta numai o planificare atentă înainte de începerea redactării.

Dialogurile şi opţiunile sunt identice pentru definirea stilurilor noi ca şi pentru modificarea stilurilor existente. Citiţi capitolele despre stiluri din ghidurile utilizator pentru detalii.

Crearea unui stil nou pe baza selecţiei

Puteţi crea un stil nou copiind un stil existent. Acest nou stil va exista numai în documentul curent; nu va fi salvat în şablon.

Deschideţi fereastra Stiluri şi formatare. Din lista derulantă, selectaţi tipul stilului pe care doriţi să îl creaţi.

În document, selectaţi elementul al cărui stil doriţi să îl preluaţi.

În fereastra Stiluri şi formatare (Imaginea 3) daţi un clic lung pe săgeata de lângă Stil nou (New Style) de lângă butonul grafic Selecţie (Selection) şi apoi daţi clic pe butonul grafic Stil nou pe baza selecţiei (New Style from Selection).

În dialogul Creare stil (Create Style) (Imaginea 4), tastaţi numele noului stil. Lista arata numele stilurilor proprii existente de tipul respectiv. Daţi OK pentru a salva noul stil.

Imaginea 4. Crearea unui stil nou pe baza selecţiei

Tragerea cu mausul a unei selecţii pentru a crea un stil

	Puteţi să trageţi cu mausul un text selectat în fereastra Stiluri şi formatare pentru a crea un stil nou.

Writer

Selectaţi nişte text şi trageţi-l cu mausul în fereastra Stiluri şi formatare. Dacă sunt selectate stilurile de paragraf, atunci la listă va fi adăugat un stil de paragraf. Dacă sunt selectate stilurile de caracter, atunci la listă va fi adăugat un stil de caracter.

Calc

Trageţi celulele selectate în fereastra Stiluri şi formatare pentru a crea un nou stil de celulă.

Draw/Impress

Selectaţi şi trageţi obiecte desenate în fereastra Stiluri şi formatare pentru a crea noi stiluri grafice.

Ştergerea stilurilor

Nu puteţi şterge stilurile predefinite ale OOo dintr-un şablon, chiar dacă nu le folosiţi în document.

Puteţi şterge din stilurile proprii, însă înainte de a face aceasta asiguraţi-vă că respectivele stiluri nu sunt folosite. Dacă doriţi să ştergeţi stiluri care sunt folosite, substituiţi-le.

Înlocuirea stilurilor (urmată de ştergerea celor nedorite) poate fi foarte utilă dacă aveţi de a face cu un document pe care au lucrat mai mulţi utilizatori sau a fost alcătuit pe baza mai multor documente, din surse diferite.

Pentru a şterge stilurile nedorite, daţi clic - dreapta pe ele (unul cqte unul) în fereastra Stiluri şi formatare şi apoi alegeţi Şterge (Delete) din meniul contextual.

Dacă stilul este încă folosit în document, veţi fi avertizat ca în Imaginea 5.

Imaginea 5. Ştergerea unui stil folosit

Dacă stilul nu mai este folosit, veţi primi mesajul din Imaginea 6.

Imaginea 6. Ştergerea unui stil nefolosit

Copierea şi mutarea stilurilor

Puteţi copia sau muta stiluri dintr-un şablon sau dintr-un document în alt şablon ori document, în două moduri:

Folosind dialogul Managementul şabloanelor (Template Management)

Încarcarea stilurilor dintr-un şablon sau dintr-un document

Folosind dialogul Managementul şabloanelor (Template Management)

Pentru a copia sau muta stiluri folosind dialogul Managementul şabloanelor:

Alegeţi Fişier > Şabloane > Oraganizare (File > Templates > Organize).

În dialogul Managementul şabloanelor (Imaginea 7), selectaţi din listele derulante fie şabloane fie documente, după cum doriţi. Deschideţi directoarele şi localizaţi şabloanele din care şi în care doriţi să copiaţi.

Imaginea 7. Copierea stilurilor folosind dialogul Managementul şabloanelor

Daţi dublu - clic pe numele săblonului sau documentului şi apoi dublu - clic pe butonul grafic Stiluri pentru a fi afişată lista stilurilor individuale.

Pentru a copia un stil ţineţi apăsată tasta Ctrl şi trageţi numele stilului dintr-o lista în cealaltă.

Pentru a muta un stil nu apăsaţi tasta Ctrl la tragere. Stilul va fi mutat în noua listă, fiind şters din lista de unde l-aţi luat.

Repetaţi pentru fiecare stil pe care doriţi să îl copiaţi. Dacă în documentul sau şablonul destinaţie sunt multe stiluri, va trebui sa derulaţi lista respectivă pentru a vedea noile stiluri. Când ati terminat, alegeţi Închide (Close).

Încărcarea stilurilor dintr-un şablon sau document

Puteţi copia stiluri încărcându-le dintr-un şablon sau alt document:

Deschideţi documentul în care doriţi să copiaţi stilurile.

În fereastra Stiluri şi formatare, ţineţi apăsat pe săgeata de lângă butonul grafic Stil nou pe baza selecţiei (New Style from Selection) şi apoi daţi clic pe Încarcă stiluri (Load Styles) (vedeţi Imaginea 3).

În dialogul Încarcă stiluri (Load Styles) (Imaginea 8), găsiţi şi selectaţi şablonul din care doriţi să copiati stilurile.

Selectaţi căsuţele pentru categoriile de stiluri pe care doriţi să le copiati. Selectaţi Suprascrie (Overwrite) dacă doriţi ca stilurile copiate să înlocuiască oricare alte stiluri cu aceeaşi denumire deja existente în documentul în care copiaţi stilurile.

Daţi OK pentru a copia stilurile. Nu se va afişa nimic pe ecran.

Imaginea 8. Copierea stilurilor din şablon în documentul deschis

Notă	Pentru a copia stilurile din alt document, alegeţi butonul Din fişier (From File) pentru a deschide o fereastră din care veţi putea selecta documentul necesar.

CIORNĂ – bazat pe software nefinalizat	Aplicarea stilurilor

Lucrul cu stiluri	11

OpenOffice.org

Cuprins

Lucrul cu stiluri	xi

CIORNĂ – bazată pe software nefinalizat

http://oooauthors.org/

Lucrul cu stiluri

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera